
На 12.12.2019 ми бе отнето свидетелството за управление на МПС, за това че съм нарушил чл.5, ал.3, т.1, от ЗДП в който се казва че на Водача на пътно превозно средство е забранено да управлява с концентрация на алкохол в кръвта над 0,5 на хиляда и/или след употреба на наркотични вещества или техни аналози. Аз съм пенсионер по болест с 50% ТЕЛК. Имам и друго заболяване, което не е свързано с ТЕЛК-а, и заради него употребявам ежедневно лекарство, надлежно предписано ми от лекар, което е включено в Списък 2 – “Вещества с висока степен на риск, намиращи приложение в хуманната и ветеринарната медицина”, от Приложение №2 към чл.3, т.2 от Наредбата за реда за класифициране на растенията и веществата като наркотични и при проверката теста бе положителен. На първа инстанция Районен съд ми даде възможно най ниската присъда а именно – 3 месеца условно с 3 години изпитателен срок и ми отнеха свидетелството за управление за 3 месеца. Аз обжалвах но Окръжен съд потвърди присъдата, като в решението не е казано какви са мотивите да не бъдат взети предвид, доказателствата и точките в закона който мисля че доказват моята невинност.  

 Става въпрос за листовката към лекарствения препарат който използвам за лечението си, одобрена от Здравното министерство, в която в раздела за безопасност “Работа с машини и шофиране” е казано че може да се върнете към тези дейности, след разрешение на лекуващият ви лекар, като аз представих на съда и Медицинско удостоверение от лекуващият ме лекар, който е психиатър с над 20 гони опит, в което се казва че съм напълно годен да шофирам МПС. В случая Медицинското удостоверение е от особена важност защото с него доказвам, че покривам напълно “Наредбата за изискванията за физическа годност към водачи на МПС от 2018г.”, издадена на основание чл.152а, т.1 от Закона за движение по пътищата.  

 В Приложение №1 към чл.4, ал.2, т.23 от тази наредба се казва:  

“При психически и поведенчески разстройства, дължащи се на употребата на: опиоиди, канабиоиди, халюциногени, и др., преценката за издаване на медицинско удостоверение е индивидуална. (заключението се издава от психиатър съгласно Раздел първи, чл.3, и Раздел Втори чл.4, ал.1 и 2 от Наредба №3 за Изискванията за физическа годност към водачите на МПС и условията и реда за извършване на медицински прегледи).  

 Аз смятам че в тази ситуация НЕ съм нарушил Закона за Движение по Пътищата.


МОЛЯ ЗА ВАШЕТО МНЕНИЕ !


 

Мислите ли че закона се прилага правилно в случая ?
===================================================

 

Трудно може да се отговори коректно без да се прегледа цялото дело и решенията по него. В случай че въпросното решение подлежи на обжалване, а това е описано в него, съветът ми е да коментирате въпроса с наказателен адвокат, който да Ви съдейства. Определено имате основания за обжалване, след като приемате лекарство, което Ви е надлежно предписано от лекар и е включено в Списък 2 – “Вещества с висока степен на риск, намиращи приложение в хуманната и ветеринарната медицина”, от Приложение №2 към чл.3, т.2 от Наредбата за реда за класифициране на растенията и веществата като наркотични и при проверката теста бе положителен, а лекуващият Ви лекар е издал документ относно годността Ви да шофирате. 


Поздрави,  

адв. Николина Митова  

тел. 0898 303092


